Борис Младенов-Young
Пред нас се ражда ден обикновен…

chitanka.info

Пред нас се ражда ден обикновен,

но нека го направим по-различен

и с дух родителски освободен

да го превърнем в празник чисто личен.

Да върши кой каквото му се ще

и, от децата ни се отървали,

да се откъснем в този ден поне

от грижите по тях — кахъри бяли.

Да тръгнем без посока и без план,

с изключен телефон — о, сладък блян!

и се „изгубим“ по маршрут безследен…

И нека по-нататък всеки ден

да бъде все тъй необикновен,

да го живеем, сякаш е последен!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.